Vorusgsetzt dass mit dr Titelvorlag cha me widr flicke, halt ich nüt vo alemannische Lemmata. Es git zuvill Fäll, wo verschiideni  Schriibwyse richtig sin - und zwar au innerhalb vom gliiche Dialäkt! - womits Verwirrig gitt und au zue völlig unnötige Grabekämpf cha fiehre uff wellem Lemma en Artikel jetzt sotti sy (die dütsch WP isch do schlächts Vorbild, trotz - eigentli - nume einere Sproch mit definierter Rächtschrybig). Es isch au sehr unwoorschiinlig, dass öpper dr Artikel woner suecht richtig gschriibe ygitt. Nid jede weiss denn no, dass er über die schriftdütschi Umleitig zum Ziil chunnt, villi gäbe eifach uff oder lege en Artikel  dopplet a (wo denn au no zerscht entdeckt wärde muess > unnötigi Mehrarbet). Schliesslig bezwifle ich au, dass me Artile vo dr als.wp in Google etc. findet (resp. an prominänter Stell), wenn me (logischerwys) uf Google s Wort uf schriftdütsch ygitt. Erschiints hochdütsche Suechwort im als.wp-Artikel (was es derzyt jo duet) wird dä azeigt, und zwar - wenn dr Artikel ehnder länger isch, wenn uffendruff verlinkt wird etc. - an einigermasse prominänter Stell. Gäbs nur no e Wyterleitig (uff die jo nüd verlinke  sött und au kei wytere Teggscht hett), riskiere mr, über Suechmaschine nymmi oder nur unter ferner liefen gfunde zwärde. Säll sin jetzt nume grad d Argumänt, wo mr husch-husch ygfalle sin, villicht kemme no meh. D Diskussion dodrüber findi aber allewyl guet. --Dr Umschattig red mit mir 12:44, 5. Jul. 2011 (MESZ)